text: Plans d'emergència municipals | Vandellòs i l'Hospitalet de l'Infant
  Seguretat i Emergències ›
  Plans d'emergència municipals
  Per planificar aquesta coordinació s'han establert una sèrie de plans d'emergència municipals que s'enumeren a continuació.
  Pla bàsic d'emergències municipal
  El pla bàsic d'emergències municipal preveu, amb caràcter general, les emergències que es poden produir en l'àmbit del municipi. Estableix la infraestructura i l'organització adients per donar resposta de forma ràpida i eficaç davant de qualsevol situació de risc o emergència i recull un conjunt de tècniques i accions prèviament organitzades i planificades, dirigides a evitar, reduir o corregir els danys causats a persones i béns en situacions de risc o emergència, marcant unes pautes d'actuació que asseguren una millor eficiència en les decisions que s'han de prendre en aquestes situacions.
  Els plans especials estableixen les emergències generades per riscos concrets la naturalesa dels quals requereix uns mètodes tècnics i científics adequats per a avaluar-los i tractar-los. Són objecte de plans especials, en els àmbits territorials que ho requereixin, les emergències produïdes pels riscos d'inundacions, sísmics, químics, de transport de mercaderies perilloses, d'incendis forestals i altres.
  Els plans d'autoprotecció preveuen, per a determinats centres, empreses i instal·lacions, les emergències que es poden produir com a conseqüència de llur pròpia activitat i les mesures de resposta davant de situacions de risc, de catàstrofes i de calamitats públiques que els poden afectar.
  Aquestes instal·lacions queden recollides en el Decret 82/2010, de 29 de juny, pel qual s'aprova el catàleg d'activitats i centres obligats a adoptar mesures d'autoprotecció.